Diari Oficial de la Generalitat Valenciana


Sumari del DOGV 870, del 18-07-1988 (1988/811663)

RESOLUCIÓ de 13 de juny de 1988, de la Direcció General d'Interior, per la qual es publica la programació de cursos destinats al personal dels Serveis de Prevenció, Extinció d'Incendis i Salvament de la Comunitat Valenciana per al quart trimestre de l'any 1988.
---------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   870

Data del DOGV
:   18-07-1988

Secció del DOGV
:   AUTORITATS I PERSONAL

Número del document
:   1988/811663


Data del document
:   13-06-1988

Organisme emissor
:   Conselleria d'Administració Pública

Tipus de document
:   Resolució

Resolució de 13 de juny de 1988, de la Direcció General d'Interior, per la qual es publica la programació de cursos destinats al personal dels Serveis de Prevenció, Extinció d'Incendis i Salvament de la Comunitat Valenciana per al quart trimestre de l'any.  
L?article 14 de la Llei 2/85 sobre Protecció Civil estableix les competències de la Comunitat Autònoma en matèria formativa dels Serveis de Prevenció, Extinció d'Incendis i Salvament. En exercici d'aquesta competència, la Direcció General d'Interior de la Conselleria d?administració Pública té el projecte de desplegar a la Comunitat Valenciana, a partir de 1988, un pla formatiu per a aquests professionals, l'esborrany del qual ha estat redactat i a hores d'ara es troba en fase d'informació per una Comissió a l'efecte.  
Experimentalment, tot i que d'acord amb el pla formatiu, es convoca mitjançant aquesta Resolució un Curs de Prevenció d'Incendis i un Curs de Reciclatge per al personal integrat en els serveis de Prevenció, Extinció d'Incendis i Salvament de la Comunitat Valenciana.  
La necessària expansió de la formació a la totalitat dels integrants d?aquests Serveis exigeix el compromís, per part dels assistents als Cursos convocats, de traslladar els coneixements adquirits als components del Parc del qual provinguen.  
Per una banda, això significa que els caps assistents als Cursos es comprometen d'integrar en la programació d'activitats dels Parcs, la transmissió dels coneixements adquirits en el curs, i per altra banda, que els bombers assistents es comprometen de col·laborar amb el caps en la realització d?aquestes activitats.  
Aquest compromís es reflecteix en el model d'instància de sol·licitud als Cursos que s'annexa a aquesta Resolució.  
1. Curs de prevenció.  
Destinataris: Personal dels esmentats serveis que estiguen ocupant a hores d'ara funcions de comandament i direcció.  
Objecte: Coneixement i aplicació de les normes de Prevenció i Protecció contra Incendis i de Plans d?Emergència i Autoprotecció.  
Durada: Un total de 32 hores lectives, que s'impartiran en dues setmanes, a raó de dos dies per setmana, en horari de 10 a 14 hores i de 16 a 20 hores, i es realitzarà en les dates i els municipis següents:  
València: 21, 22, 28 i 29 de novembre.  
(1 Grup)  
Alacant: 24, 25 de novembre, 1 i 2 de desembre.  
(1 Grup)  
Programació:  
1r. dia. Introducció a Prevenció (Teòric).  
2n. dia. Inspecció d'Instal·lacions (Teòrico-Pràctic).  
3r. dia. Plans d?Autoprotecció (Teòrico-Pràctic).  
4t. dia. Plans d'Emergència Municipals (TeòricoPràctic)  
Lloc d'impartició: Els llocs d'impartició dels Cursos seran notificats oportunament als alumnes.  
2. Curs de reciclatge.  
Fases formatives: Les matèries a impartir s'han recollit en 4 fases formatives.  
Fase 1: Coneixements bàsics generals. 30 hores lectives en horari de 8 a 14'30 hores.  
Fase 2: Coneixements específics. 30 hores lectives en horari de 8 a 14'30 hores.  
Fase 3. Sistemàtica d'actuació. 30 hores lectives en horari de 8 a 14'30 hores.  
Fase 4: Pràctiques i maniobres. 40 hores lectives en horari de matí i vesprada. Es realitzaran entre València i Castelló, per la qual cosa els alumnes d'Alacant hauran de pernoctar a València.  
Aquells alumnes que tinguen titulació de Formació Professional de Primer Grau o superior, podran superar la fase I, passant un examen, en base als temes que hom els trametrà per correu, sense que en calga l?assistència a les classes corresponents a la dita fase.  
Destinataris: Personal dels esmentats serveis que estiguen a hores d'ara en actiu.  
Objecte: Actualització de coneixements i perfeccionament relatius a l'exercici de la professió.  
Durada: Un total de 130 hores lectives, que s'impartiran durant 4 setmanes, i es realitzaran en les dates i municipis següents:  
València: - 17 al 21 d'octubre - Mòdul 1  
(2 grups) - 24 al 28 d'octubre - Mòdul 2  
 - 7 al 11 de novembre - Mòdul 3  
 - 14 al 18 de novembre - Mòdul 4  
Alacant: - 3 al 7 d'octubre - Mòdul 1  
(1 Grup) - 17 al 21 d'octubre - Mòdul 2  
 - 24 al 28 d'octubre - Mòdul 3  
 - 7 al 11 de novembre - Mòdul 4  
Lloc d?importació: els llocs d?importació dels cursos seran notificats prèviament als alumnes.  
Condicions generals dels cursos.  
Places: Els grups es formaran amb un mínim de 25 alumnes i un màxim de 40.  
Finançament: Les despeses generals d'organització corren a càrrec de la Generalitat Valenciana. En queden exclosos els corresponents a desplaçaments, pernocta i despeses pròpies dels alumnes.  
Inscripció: Les propostes d'inscripció, segons model normalitzat que s'adjunta a l'annex, hauran de ser trameses amb el vist-i-plau dels Il·lms. Srs. Alcaldes de cada Municipi o Presidents de Consorci a la Conselleria d?administració Pública, c/ Micalet, número 5, 46206 València, o emprant qualssevol dels procediments arreplegats en l'article 66 de la Llei de Procediment Administratiu.  
Termini d'inscripció: El termini de presentació d'instàncies serà d'un mes, comptador a partir de l'endemà de la data de publicació en el Diari Oficial de la Generalitat Valenciana.  
Diplomes: Una vegada finalitzats els cursos, se'ls lliurarà als cursetistes un certificat d?assistència o un Diploma d'aprofitament segons els resultats obtinguts, que tindran l'eficàcia que li atribueix la legislació i serà tingut en compte a efectes de valoració i barems com a mèrit, en la forma que reglamentàriament es determine.  
València, 13 de juny de 1988. - El Director General d'Interior: Joan Binimelis Vaquer.  
ANNEX  
Model d?Instància de Sol·licitud  
En/Na/N (Nom i Cognoms)  
nascut el d d   
a província d amb domicili a la localitat   
província d al carrer telèfon   
d'estat civil DNI núm amb ingrés als SPEIS en data   
a l'Ajuntament / Consorci d província d en possessió  
del títol (EGB, BUP, etc.) i del carnet de conduir tipus   
que ha realitzat cursos d'especialització o perfeccionament relatius a:   
SOL·LICITA: Realitzar el Curs d que se celebrarà a la província d i es compromet a la seua divulgació entre el personal del seu Parc.  
Nota: En cas de sol·licitar el Curs de Reciclatge haurà de manifestar-se, en escrit a banda, la voluntat d?assistència a les classes teòriques de la P fase, o bé el desig de convalidar aquesta mitjançant el corresponent examen, en base als temes que oportunament es trametran als interessats.  
 , d de 1987  
Vist i Plau  
L?Alcalde/President del Consorci  
IL·LM. SR. DIRECTOR GENERAL D'INTERIOR CONSELLERIA D?ADMINISTRACIO PUBLICA